Avis juridique important

|

31975L0444

Οδηγία 75/444/ΕΟΚ του Συμβουλίου της 26ης Ιουνίου 1975 περί τροποποιήσεως των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ και 69/208/ΕΟΚ «περί εμπορίας σπόρων τεύτλων προς σπορά, σπόρων κτηνοτροφικών φυτών, σπόρων προς σπορά σιτηρών, σπόρων γεωμήλων προς φύτευση και σπόρων προς σπορά ελαιούχων και κλωστικών φυτών»

Επίσημη Εφημερίδα αριθ. L 196 της 26/07/1975 σ. 0006 - 0013 Ελληνική ειδική έκδοση: Κεφάλαιο 03 τόμος 13 σ. 0057  Ισπανική ειδική έκδοση: Κεφάλαιο 03 τόμος 8 σ. 0198  Πορτογαλική ειδική έκδοση : Κεφάλαιο 03 τόμος 8 σ. 0198  Φινλανδική ειδική έκδοση: Κεφάλαιο 3 τόμος 6 σ. 0115  Σουηδική ειδική έκδοση: Κεφάλαιο 3 τόμος 6 σ. 0115

ΟΔΗΓΙΑ ΤΟΥ ΣΥΜΒΟΥΛΙΟΥ της 26ης Ιουνίου 1975 περί τροποποιήσεως των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ και 69/208/ΕΟΚ "περί εμπορίας σπόρων τεύτλων προς σπορά, σπόρων κτηνοτροφικών φυτών, σπόρων προς σπορά σιτηρών, σπόρων  γεωμήλων προς φύτευση και σπόρων προς σπορά ελαιούχων και κλωστικών φυτών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι πρέπει, για τους κάτωθι εκτιθέμενους λόγους, να τροποποιηθούν ορισμένες οδηγίες περί της εμπορίας σπόρων προς σπορά και φυτών προς φύτευση- ότι αποδείχθηκε κατά την εφαρμογή των οδηγιών αυτών ότι οι μικρές συσκευασίες σπόρων προς σπορά τεύτλων και κτηνοτροφικών φυτών αποτελούν αντικείμενο ενδοκοινοτικών συναλλαγών- ότι πρέπει γι' αυτό να εναρμονισθεί ο τομέας αυτός, ο οποίος ερυθμίζετο μέχρι τώρα από τις εθνικές νομοθεσίες- ότι, για το σκοπό αυτόν ενδείκνυται, αφ' ενός, να προβλεφθούν δυνατότητες για τη σήμανση και τη σφράγιση των μικρών αυτών συσκευασιών, αλλά επίσης, αφ' ετέρου, να καταστεί υποχρεωτικός ένας επαρκής έλεγχος της ταυτότητος των σπόρων- ότι ορισμένες από τις προαναφερθείσες οδηγίες προβλέπουν ότι, από της 1ης Ιουλίου 1975, η ισοδυναμία των σπόρων προς σπορά και των φυτών προς φύτευση που συγκομίζονται σε άλλες χώρες, ιδίως σε τρίτες χώρες, δεν δύναται πλέον να διαπιστούται σε εθνικό  επίπεδο από τα Κράτη Μέλη- ότι εν τούτοις, από το γεγονός ότι οι κοινοτικές εξετάσεις που αναφέρονται στους σπόρους κτηνοτροφικών, ελαιωδών και κλωστικών φυτών, δεν κατέστη δυνατό να περατωθούν σε όλες τις περιπτώσεις, πρέπει να παραταθεί η ανωτέρω  αναφερόμενη προθεσμία για τους σπόρους αυτούς για να αποφευχθεί η διαταραχή των υπαρχουσών εμπορικών σχέσεων- ότι πρέπει να επιτρέπεται στα Κράτη Μέλη να εισάγουν διευκολύνσεις για τη σφράγιση των μικρών συσκευασιών που περιέχουν σπόρους προς σπορά σιτηρών, σπόρους γεωμήλων προς φύτευση και σπόρους προς σπορά ελαιούχων και κλωστικών φυτών- ότι είναι επί πλέον αναγκαίο να γίνουν ορισμένες διορθώσεις όσον αφορά την ένδειξη των ποσοτήτων σπόρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 66/400/ΕΟΚ του Συμβουλίου της 14ης Ιουνίου 1966 περί της εμπορίας σπόρων τεύτλων προς σπορά(3), όπως τροποποιήθηκε τελευταία από την οδηγία 73/438/ΕΟΚ(4), τροποποιείται ως εξής:  1. Στο άρθρο 2 παράγραφος 1, προστίθεται το ακόλουθο στοιχείο:  "Η. Μικρές συσκευασίες ΕΟΚ: οι συσκευασίες που περιέχουν τους ακόλουθους πιστοποιημένους σπόρους:  - σπόρους μονόσπερμους ή ακριβείας- μέχρι 100 000 συγκαρπίων ή σπόρων ή μέχρι ποσού καθαρού βάρους 2,5 χιλιογράμμων εξαιρέσει, κατά περίπτωση, των κοκκωδών φυτοφαρμάκων, των υλών περιτυλίξεως ή άλλων στερεών προσθετικών- - σπόρους άλλους, εκτός από τους μονόσπερμους ή τους σπόρους ακριβείας: μέχρι ποσού καθαρού βάρους 10 χιλιογράμμων εξαιρέσει κατά περίπτωση, των κοκκωδών φυτοφαρμάκων, των υλών περιτυλίξεως ή άλλων στερεών προσθετικών." 2. Στο άρθρο 9 παράγραφος 1 οι λέξεις "των άρθρων 10 και 11" αντικαθίστανται από τις λέξεις "των άρθρων 10, 11 ή 11α κατά περίπτωση".  3. Το κείμενο του άρθρου 10 αντικαθίσταται από το ακόλουθο κείμενο:  "Άρθρο 10 1. Τα Κράτη Μέλη ορίζουν ότι οι συσκευασίες βασικών σπόρων και πιστοποιημένων σπόρων, κατά το μέτρο που οι σπόροι της τελευταίας αυτής κατηγορίας δεν παρουσιάζονται με μορφή μικρών συσκευασιών ΕΟΚ, σφραγίζονται επίσημα έτσι ώστε κατά την αποσφράγιση της  συσκευασίας, να καταστρέφεται το σύστημα σφραγίσεως και να μην δύναται να επανατοποθετηθεί.  2. Τα Κράτη Μέλη ορίζουν ότι, εκτός της περιπτώσεως του επιμερισμού σε μικρές συσκευασίες ΕΟΚ, είναι δυνατό να διενεργηθούν μία ή περισσότερες νέες σφραγίσεις μόνο επίσημα. Στην περίπτωση αυτή γίνεται επίσης μνεία στην ετικέτα που προβλέπεται στο άρθρο  11 παράγραφος 1, της τελευταίας νέας σφραγίσεως, της ημερομηνίας και της υπηρεσίας η οποία την πραγματοποίησε.  3. Τα Κράτη Μέλη ορίζουν ότι οι μικρές συσκευασίες ΕΟΚ σφραγίζονται έτσι ώστε, κατά την αποσφράγιση της συσκευασίας, να καταστρέφεται το σύστημα σφραγίσεως και να μη δύναται να επανατοποθετηθεί. Δύνανται να προβούν σε μία ή περισσότερες νέες σφραγίσεις  μόνο υπό επίσημο έλεγχο.  4. Τα Κράτη Μέλη δύνανται να προβλέπουν παρεκκλίσεις στις παραγράφους 1 και 2 για τις μικρές συσκευασίες βασικών σπόρων." 4. Το κείμενο της εισαγωγής του άρθρου 11 παράγραφος 1 αντικαθίσταται από το ακόλουθο κείμενο:  "1. Τα Κράτη Μέλη ορίζουν ότι οι συσκευασίες βασικών σπόρων και πιστοποιημένων σπόρων, κατά το μέτρο που οι σπόροι της τελευταίας κατηγορίας δεν παρουσιάζονται με μορφή μικρών συσκευασιών ΕΟΚ..." 5. Το κείμενο του άρθρου 11 παράγραφος 2 σημείωση β) αντικαθίσταται από το ακόλουθο κείμενο:  "β) να προβλέπουν παρεκκλίσεις στην παράγραφο 1 για τις μικρές συσκευασίες βασικών σπόρων, κατά το μέτρο που αυτές φέρουν την ένδειξη: "Εμπορία αποδεκτή αποκλειστικά σε...(ενδιαφερόμενο Κράτος Μέλος)"." 6. Τα ακόλουθα άρθρα προστίθενται μετά από το άρθρο 11:  "Άρθρο 11α 1. Τα Κράτη Μέλη ορίζουν ότι οι μικρές συσκευασίες ΕΟΚ:  α) είναι εφοδιασμένες εξωτερικά, σύμφωνα με το παράρτημα III μέρος Β, με ετικέτα του προμηθευτού, μια εκτυπωμένη επιγραφή ή σφραγίδα διατυπωμένη σε μια από τις επίσημες γλώσσες της Κοινότητος- για τις διαφανείς συσκευασίες η ετικέτα αυτή δύναται να  τοποθετείται στο εσωτερικό, με τον όρο να είναι ευανάγνωστη μέσω της συσκευασίας. Το χρώμα της ετικέτας είναι μπλέ- β) είναι εφοδιασμένες με αύξοντα αριθμό που χορηγείται επίσημα και τοποθετείται είτε στο εξωτερικό της συσκευασίας είτε στην ετικέτα του προμηθευτού, η οποία προβλέπεται υπό α). Σε περίπτωση χρησιμοποιήσεως επίσημης αυτοκόλλητης ετικέτας, το χρώμα είναι  μπλέ. Οι μέθοδοι τοποθετήσεως του εν λόγω αύξοντος αριθμού δύναται να καθορίζονται σύμφωνα με την προβλεπόμενη στο άρθρο 21 διαδικασία.  2. Τα Κράτη Μέλη δύνανται να ορίζουν, για τη σήμανση των μικρών συσκευασιών ΕΟΚ, που συσκευάζονται στο έδαφός τους, τη χρήση αυτοκόλλητης επίσημης ετικέτας, στην οποία επαναλαμβάνονται μερικώς οι ενδείξεις που προβλέπονται στο παράρτημα III μέρος Β.  Κατά το μέτρο που οι ενδείξεις επαναλμβάνονται στην ετικέτα αυτή, δεν απαιτείται η σήμανση που προβλέπεται στην παράγραφο 1 υπό α).  Άρθρο 11β Τα Κράτη Μέλη δύνανται να προβλέπουν ότι, όταν τούτο ζητηθεί, οι μικρές συσκευασίες ΕΟΚ σφραγίζονται και σημαίνονται επίσημα κατά το άρθρο 10 παράγραφος 1 και το άρθρο 11.  Άρθρο 11γ Τα Κράτη Μέλη θεσπίζουν όλες τις κατάλληλες διατάξεις για τη διασφάλιση του ελέγχου της ταυτότητος των σπόρων στην περίπτωση μικρών συσκευασιών, ιδίως κατά τον επιμερισμό των παρτίδων των σπόρων. Προς το σκοπό αυτόν, δύνανται να προβλέπουν ότι οι μικρές  συσκευασίες οι οποίες μερίζονται στο έδαφός τους, σφραγίζονται επίσημα ή υπό επίσημο έλεγχο." 7. Στο άρθρο 12, οι λέξεις "στο άρθρο 4" αντικαθίστανται από τις λέξεις "από την παρούσα οδηγία".  8. Το κείμενο του άρθρου 14 παράγραφος 1 αντικαθίσταται από το ακόλουθο κείμενο:  "1. Τα Κράτη Μέλη μεριμνούν ώστε:  - οι βασικοί σπόροι και οι πιστοποιημένοι σπόροι, οι οποίοι έχουν πιστοποιηθεί επίσημα και των οποίων η συσκευασία έχει σημανθεί και σφραγισθεί επίσημα, σύμφωνα με την παρούσα οδηγία,  - οι πιστοποιημένοι σπόροι, οι οποίοι έχουν πιστοποιηθεί επίσημα και παρουσιάζονται με μορφή μικρών συσκευασιών ΕΟΚ και των οποίων η συσκευασία έχει σημανθεί και σφραγισθεί επίσημα σύμφωνα με την παρούσα οδηγία,  να υπόκεινται μόνο σε περιορισμούς εμπορίας που προβλέπονται από την παρούσα οδηγία, ως προς τα χαρακτηριστικά τους, τις διατάξεις εξετάσεως, τη σήμανση και τη σφράγιση." 9. Το κείμενο του παραρτήματος III αντικαθίσταται από το ακόλουθο κείμενο:  "ΠΑΡΑΡΤΗΜΑ III ΣΗΜΑΝΣΗ Α. Επίσημη ετικέτα I. Προδιαγεγραμμένες ενδείξεις 1. "Κανόνες και προδιαγραφές ΕΟΚ",  2. Υπηρεσία πιστοποιήσεως και Κράτος Μέλος ή τα αρχικά τους,  3. Σχετικός αριθμός σπορομερίδος,  4. Σακχαρότευτλα ή κτηνοτροφικά τεύτλα,  5. Ποικιλία,  6. Κατηγορία,  7. Χώρα παραγωγής,  8. Καθαρό ή μεικτό δηλωμένο βάρος ή δηλωθείς αριθμός συγκαρπίων ή καθαρών σπόρων,  9. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών η ένδειξη της φύσεως του προσθετικού ως και η κατά προσέγγιση σχέση μεταξύ του βάρους συγκαρπίων ή καθαρών σπόρων και του συνολικού  βάρους,  10. Για τους μονόσπερμους σπόρους: ένδειξη "μονόσπερμοι",  11. Για τους σπόρους ακριβείας: ένδειξη "ακριβείας".  II. Ελάχιστες διαστάσεις 110 χιλ. x 67 χιλ.  Β. Ετικέτα του προμηθευτού ή επιγραφή στη συσκευασία (μικρή συσκευασία ΕΟΚ) Προδιαγεγραμμένες ενδείξεις 1. "Μικρή συσκευασία ΕΟΚ",  2. Όνομα και διεύθυνση του υπευθύνου της σημάνσεως προμηθευτού ή το σήμα αναγνωρίσεώς του,  3. Αύξων αριθμός χορηγούμενος επίσημα,  4. Υπηρεσία που χορήγησε τον αύξοντα αριθμό και όνομα του Κράτους Μέλους ή τα αρχικά τους,  5. Σχετικός αριθμός εφ' όσον ο επίσημος αύξων αριθμός δεν επιτρέπει να εξακριβωθεί η ταυτότητα της μερίδος,  6. Σακχαρότευτλα ή κτηνοτροφικά τεύτλα,  7. Ποικιλία,  8. "Πιστοποιημένοι σπόροι",  9. Καθαρό ή μεικτό βάρος ή αριθμός συγκαρπίων ή καθαρών σπόρων,  10. Σε περίπτωση ενδείξεως του βάρους και της χρήσεως κοκκωδών φυτοφαρμόκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους συγκαρπίων ή καθαρών σπόρων και του ολικού  βάρους,  11. Για τους μονόσπερμους σπόρους: ένδειξη "μονόσπερμοι",  12. Για τους σπόρους ακριβείας: ένδειξη "ακριβείας"."  Άρθρο 2  Η οδηγία 66/401/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά κτηνοτροφικών φυτών(5), όπως τροποποιήθηκε τελευταία από την οδηγία 73/438/ΕΟΚ, τροποποιείται ως εξής:  1. Στο άρθρο 2 παράγραφος 1, προστίθενται τα ακόλουθα σημεία:  "Η. Μικρές συσκευασίες ΕΟΚ Α: οι συσκευασίες που περιέχουν μείγμα σπόρων, οι οποίοι δεν προορίζονται να χρησιμοποιηθούν ως κτηνοτροφικά φυτά, μέχρι ποσού καθαρού βάρους 2 χιλιογράμμων εξαιρέσει, κατά περίπτωση, των κοκκωδών φυτοφαρμάκων, των υλών  περιτυλίξεως ή άλλων στερεών προσθετικών.  Θ. Μικρές συσκευασίες ΕΟΚ Β: οι συσκευασίες που περιέχουν πιστοποιημένους σπόρους, εμπορικούς σπόρους ή - εφ' όσον δεν πρόκειται περί μικρών συσκευασιών ΕΟΚ Α - μείγμα σπόρων, μέχρι ποσού καθαρού βάρους 10 χιλιογράμμων, εξαιρέσει, κατά περίπτωση, των  κοκκωδών φυτοφαρμάκων, των υλών περιτυλίξεως ή άλλων στερεών προσθετικών." 2. Στο άρθρο 8 παράγραφος 1, οι λέξεις "των άρθρων 9 και 10" αντικαθίστανται από τις λέξεις "των άρθρων 9, 10, ή 10α, κατά περίπτωση".  3. Το κείμενο του άρθρου 9 αντικαθίσταται από το ακόλουθο κείμενο:  "Άρθρο 9 1. Τα Κράτη Μέλη ορίζουν ότι οι συσκευασίες βασικών σπόρων, πιστοποιημένων σπόρων και εμπορικών σπόρων, κατά το μέτρο που οι σπόροι των δύο τελευταίων αυτών κατηγοριών δεν παρουσιάζονται με μορφή μικρών συσκευασιών ΕΟΚ Β σφραγίζονται επίσημα έτσι ώστε,  κατά την αποσφράγιση της συσκευασίας, να καταστρέφεται το σύστημα της σφραγίσεως και να μη δύναται να επανατοποθετηθεί.  2. Τα Κράτη Μέλη ορίζουν ότι, εκτός της περιπτώσεως του επιμερισμού σε μικρές συσκευασίες ΕΟΚ Β, δύνανται να διενεργηθούν μία ή περισσότερες νέες σφραγίσεις μόνο επίσημα. Στην περίπτωση αυτή γίνεται ομοίως μνεία στην ετικέτα που προβλέπεται στο άρθρο 10  παράγραφος 1, της τελευταίας νέας σφραγίσεως, της ημερομηνίας της και της υπηρεσίας η οποία την πραγματοποίησε.  3. Τα Κράτη Μέλη ορίζουν ότι οι μικρές συσκευασίες ΕΟΚ Β σφραγίζονται έτσι ώστε, κατά την αποσφράγιση της συσκευασίας, να καταστρέφεται το σύστημα σφραγίσεως και να μη δύναται να επανατοποθετηθεί. Δύνανται να προβούν σε μία ή περισσότερες νέες  σφραγίσεις μόνο υπό επίσημο έλεγχο.  4. Τα Κράτη Μέλη δύνανται να προβλέπουν παρεκκλίσεις από τις παραγράφους 1 και 2 για τις μικρές συσκευασίες βασικών σπόρων." 4. Το κείμενο της εισαγωγής του άρθρου 10 παράγραφος 1 αντικαθίσταται από το εξής κείμενο:  "1. Τα Κράτη Μέλη ορίζουν ότι οι συσκευασίες βασικών σπόρων, πιστοποιημένων σπόρων και εμπορικών σπόρων κατά το μέτρο που οι σπόροι των δύο τελευταίων αυτών κατηγοριών δεν παρουσιάζονται με μορφή μικρών συσκευασιών ΕΟΚ Β..." 5. Το κείμενο του άρθρου 10 παράγραφος 2 περίπτωση β) αντικαθίσταται από το εξής κείμενο:  "β) να προβλέπουν παρεκκλίσεις από την παράγραφο 1 για τις μικρές συσκευασίες βασικών σπόρων, εφ' όσον αυτές φέρουν την ένδειξη "Εμπορία αποδεκτή αποκλειστικά σε... (ενδιαφερόμενο Κράτος Μέλος"." 6. Τα ακόλουθα άρθρα προστίθενται μετά το άρθρο 10:  "Άρθρο 10α 1. Τα Κράτη Μέλη ορίζουν ότι οι μικρές συσκευασίες ΕΟΚ Β:  α) φέρουν εξωτερικά, σύμφωνα με το παράρτημα IV μέρος Β, ετικέτα του προμηθευτού, εκτυπωμένη επιγραφή ή σφραγίδα συντεταγμένη σε μια από τις επίσημες γλώσσες της Κοινότητος. Για τις διαφανείς συσκευασίες η ετικέτα αυτή δύναται να τοποθετείται στο  εσωτερικό με τον όρο να είναι ευανάγνωστη μέσω της συσκευασίας. Όσον αφορά το χρώμα της ετικέτας, εφαρμόζεται το άρθρο 10 παράγραφος 1 περίπτωση α)- β) φέρουν αύξοντα αριθμό που χορηγείται επίσημα και που τοποθετείται είτε στο εξωτερικό της συσκευασίας είτε στην ετικέτα του προμηθευτού, η οποία προβλέπεται στην περίπτωση α). Σε περίπτωση χρησιμοποιήσεως επίσημης αυτοκόλλητης ετικέτας εφαρμόζεται το  άρθρο 10 παράγραφος 1 περίπτωση α) όσον αφορά το χρώμα. Οι μέθοδοι επιθέσεως του εν λόγω αύξοντος αριθμού δύνανται να καθορίζονται κατά την προβλεπόμενη στο άρθρο 21 διαδικασία.  2. Τα Κράτη Μέλη δύνανται να ορίζουν, για τη σήμανση των μικρών συσκευασιών ΕΟΚ Β που συσκευάζονται στο έδαφός τους, τη χρήση επίσημης αυτοκόλλητης ετικέτας επί της οποίας επαναλαμβάνονται μερικώς οι ενδείξεις που προβλέπονται στο παράρτημα IV μέρος Β.  Κατά το μέτρο που οι ενδείξεις επαναλαμβάνονται στην ετικέτα αυτή, δεν απαιτείται η σφράγιση που προβλέπεται στην παράγραφο 1 περίπτωση α).  Άρθρο 10β Τα Κράτη Μέλη δύνανται να προβλέπουν ότι, όταν τούτο ζητηθεί, οι μικρές συσκευασίες ΕΟΚ Β πιστοποιημένων σπόρων και εμπορικών σπόρων σφραγίζονται και σημαίνονται επίσημα κατά το άρθρο 9 παράγραφος 1 και το άρθρο 10.  Άρθρο 10γ Τα Κράτη Μέλη θεσπίζουν όλες τις κατάλληλες διατάξεις για τη διασφάλιση του ελέγχου της ταυτότητος των σπόρων στην περίπτωση μικρών συσκευασιών, ιδίως κατά τον επιμερισμό των σπορομερίδων. Προς το σκοπό αυτόν δύνανται να προβλέπουν ότι οι μικρές  συσκευασίες, οι οποίες μερίζονται στο έδαφός τους, σφραγίζονται επίσημα ή υπό επίσημο έλεγχο." 7. Στο άρθρο 11, οι λέξεις "στο άρθρο 4" αντικαθίστανται από τις λέξεις "από την παρούσα οδηγία".  8. Το κείμενο του άρθρου 13 αντικαθίσταται από το ακόλουθο κείμενο:  "Άρθρο 13 1. Τα Κράτη Μέλη ορίζουν ότι οι σπόροι κτηνοτροφικών φυτών που παρουσιάζονται με μορφή μειγμάτων σπόρων διαφόρων γενών, ειδών ή ποικιλιών ή μειγμάτων με σπόρους φυτών, τα οποία δεν είναι κτηνοτροφικά φυτά κατά την έννοια της παρουσίας οδηγίας, δύνανται  να τίθενται σε εμπορία μόνο αν πρόκειται περί μειγμάτων, τα οποία προορίζονται για να χρησιμοποιηθούν ως κτηνοτροφικά φυτά και αν τα διάφορα συνθετικά του μείγματος ανταποκρίνονται προ της αναμείξεως, στους κανόνες εμπορίας, οι οποίοι εφαρμόζονται σ'  αυτά.  2. Τα Κράτη Μέλη δύνανται επίσης, κατά παρέκκλιση της παραγράφου 1, να επιτρέπουν την εμπορία σπόρων κτηνοτροφικών φυτών που παρουσιάζονται με μορφή μειγμάτων:  - αν τα μείγματα αυτά προορίζονται για να χρησιμοποιηθούν ως κτηνοτροφικά φυτά, ή - αν τα μείγματα αυτά περιέχουν σπόρους ειδών φυτών για τα οποία οι κοινοτικές διατάξεις δεν προβλέπουν την ανάμειξη με σπόρους κτηνοτροφικών φυτών.  3. Εφαρμόζονται τα άρθρα 8, 9, 10β, 11 και 12, καθώς και τα άρθρα 10 και 10α, υπό την επιφύλαξη ότι η ετικέτα θα είναι πράσινη. Για το σκοπό αυτόν, οι μικρές συσκευασίες ΕΟΚ Α θεωρούνται ως μικρές συσκευασίες ΕΟΚ Β.  Εν τούτοις, για τις μικρές συσκευασίες ΕΟΚ Α δεν απαιτείται ο αύξων αριθμός που χορηγείται επίσημα και προβλέπεται στο άρθρο 10α παράγραφος 1 περίπτωση β).  Κατά την εφαρμογή της παραγράφου 2 τα Κράτη Μέλη δύνανται να επιτρέπουν παρεκκλίσεις από την παρούσα οδηγία για τις μικρές συσκευασίες όσον αφορά τις μέγιστες ποσότητες και για τις ενδείξεις που πρέπει να παρέχονται κατά τη σήμανση και εφ' όσον οι  μικρές αυτές συσκευασίες φέρουν την ένδειξη "Εμπορία αποδεκτή αποκλειστικά σε... (ενδιαφερόμενο Κράτος Μέλος)"." 9. Το κείμενο του άρθρου 14 παράγραφος 1 αντικαθίσταται από το ακόλουθο κείμενο:  "1. Τα Κράτη Μέλη μεριμνούν ώστε:  - οι βασικοί σπόροι και οι πιστοποιημένοι σπόροι, οι οποίοι έχουν πιστοποιηθεί επίσημα και των οποίων η συσκευασία έχει σημανθεί και σφραγισθεί επίσημα, σύμφωνα με την παρούσα οδηγία,  - οι εμπορικοί σπόροι, οι οποίοι έχουν ελεγχθεί επίσημα και των οποίων η συσκευασία έχει σημανθεί και σφραγισθεί επίσημα, σύμφωνα με την παρούσα οδηγία,  - οι πιστοποιημένοι σπόροι που έχουν επίσημα πιστοποιηθεί και οι εμπορικοί σπόροι που έχουν επίσημα ελεγχθεί, οι οποίοι παρουσιάζονται σε μικρές συσκευασίες ΕΟΚ Β, των οποίων η συσκευασία έχει σημανθεί και σφραγισθεί επίσημα, σύμφωνα με την παρούσα  οδηγία,  - οι παρουσιαζόμενοι σε μείγματα σπόροι, οι οποίοι παράγονται σύμφωνα με την παρούσα οδηγία και δεν προορίζονται για να χρησιμοποιηθούν ως κτηνοτροφικά φυτά και των οποίων η συσκευασία έχει σημανθεί και σφραγισθεί, σύμφωνα με την παρούσα οδηγία,  να υπόκεινται μόνο σε περιορισμούς εμπορίας που προβλέπονται από την παρούσα οδηγία, ως προς τα χαρακτηριστικά τους, τις διατάξεις εξετάσεως, τη σήμανση και τη σφράγιση." 10. Στο άρθρο 16 παράγραφος 2 η ημερομηνία "1η Ιουλίου 1975" αντικαθίσταται από την ημερομηνία "1η Ιουλίου 1977".  11. Το κείμενο του παραρτήματος IV αντικαθίσταται από το ακόλουθο κείμενο:  "ΠΑΡΑΡΤΗΜΑ IV ΣΗΜΑΝΣΗ Α. Επίσημη ετικέτα I. Προδιαγεγραμμένες ενδείξεις α) Για τους βασικούς σπόρους προς σπορά και τους πιστοποιημένους σπόρους:  1. "Κανόνες και προδιαγραφές ΕΟΚ",  2. Υπηρεσία πιστοποιήσεως και Κράτος Μέλος ή τα αρχικά τους,  3. Σχετικός αριθμός σπορομερίδος,  4. Είδος,  5. Ποικιλία,  6. Κατηγορία,  7. Χώρα παραγωγής,  8. Δηλωμένο καθαρό ή μεικτό βάρος ή δηλωθείς αριθμός καθαρών σπόρων,  9. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών η ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού βάρους,  10. Για τους πιστοποιημένους σπόρους της δεύτερης αναπαραγωγής και των επόμενων από τους βασικούς σπόρυς αναπαρωγών: αριθμός γενεών από τους βασικούς σπόρους,  11. Για τους σπόρους ποικιλιών αγρωστωδών που δεν έχουν υποβληθεί σε εξέταση όσον αφορά την καλλιεργητική τους αξία και χρησιμότητα, σύμφωνα με το άρθρο 4 παράγραφος 2 περίπτωση α) της οδηγίας 70/457/ΕΟΚ του Συμβουλίου της 29ης Σεπτεμβρίου 1970 περί του  κοινού καταλόγου ποικιλιών καλλιεργουμένων φυτικών ειδών(6): "Μη προοριζόμενοι να χρησιμοποιηθούν ως κτηνοτροφικά φυτά".  β) Για τους εμπορεύσιμους σπόρους:  1. "Κανόνες και προδιαγραφές ΕΟΚ",  2. "Εμπορικοί σπόροι (μη πιστοποιημένοι για την ποικιλία)",  3. Υπηρεσία ελέγχου και Κράτος Μέλος ή τα αρχικά τους,  4. Σχετικός αριθμός σπορομερίδος,  5. Είδος(7),  6. Περιοχή παραγωγής,  7. Δηλωμένο καθαρό ή μεικτό βάρος ή δηλωθείς αριθμός καθαρών σπόρων,  8. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση του βάρους καθαρών σπόρων και του συνολικού βάρους.  γ) Για τα μείγματα σπόρων:  1. "Μείγμα σπόρων για... (προβλεπόμενη χρήση)",  2. Υπηρεσία που έχει διενεργήσει τη σφράγιση και Κράτος Μέλος ή τα αρχικά τους,  3. Σχετικός αριθμός σπορομερίδος,  4. Αναλογία σε βάρος των διαφόρων συνθετικών που αναφέρονται ανάλογα με τα είδη και κατά περίπτωση οι ποικιλίες- η ένδειξη της ονομασίας του μείγματος είναι επαρκής αν η αναλογία σε βάρος φέρεται γραπτώς σε γνώση του αγοραστού και αν κατατίθεται  επίσημα,  5. Δηλωμένο καθαρό ή μεικτό βάρος ή δηλωθείς αριθμός καθαρών σπόρων,  6. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, ή ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού βάρους.  II. Ελάχιστες διαστάσεις 110 χιλ. x 67 χιλ.  Β. Ετικέτα του προμηθευτού ή επιγραφή στη συσκευασία (μικρή συσκευασία ΕΟΚ) Προδιαγεγραμμένες ενδείξεις:  α) Για τους πιστοποιημένους σπόρους:  1. "Μικρές συσκευασίες ΕΟΚ Β",  2. Όνομα και διεύθυνση του υπευθύνου της σημάνσεως προμηθευτού ή το σήμα αναγνωρίσεώς του,  3. Αύξων αριθμός χορηγούμενος επίσημα,  4. Υπηρεσία που χορήγησε τον αύξοντα αριθμό και το όνομα του Κράτους Μέλους ή τα αρχικά τους,  5. Σχετικός αριθμός εφ' όσον ο επίσημος αύξων αριθμός δεν επιτρέπει την εξακρίβωση της ταυτότητος της σπορομερίδος που έχει πιστοποιηθεί,  6. Είδος,  7. Ποικιλία,  8. "Πιστοποιημένοι σπόροι",  9. Καθαρό ή μεικτό βάρος ή αριθμός καθαρών σπόρων,  10. Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού βάρους,  11. Για τους σπόρους ποικιλιών αγρωστωδών που δεν έχουν υποστεί εξέταση όσον αφορά την καλλιεργητική τους αξία και χρησιμότητα, σύμφωνα με το άρθρο 4 παράγραφος 2 περίπτωση α) της οδηγίας 70/457/ΕΟΚ του Συμβουλίου της 29ης Σεπτεμβρίου 1970 περί του  κοινού καταλόγου ποικιλιών καλλιεργουμένων φυτικών ειδών: "μη προορισμένοι να χρησιμοποιηθούν ως κτηνοτροφικά φυτά".  β) Για τους εμπορεύσιμους σπόρους:  1. "Μικρή συσκευασία ΕΟΚ Β",  2. Όνομα και διεύθυνση του υπευθύνου της σημάνσεως προμηθευτού ή το σήμα αναγνωρίσεώς του,  3. Αύξων αριθμός χορηγούμενος επίσημα,  4. Υπηρεσία που χορήγησε τον αύξοντα αριθμό και όνομα του Κράτους Μέλους ή τα αρχικά τους,  5. Σχετικός αριθμός εφ' όσον ο επίσημος αύξων αριθμός δεν επιτρέπει την εξακρίβωση της ταυτότητος της σπορομερίδος που έχει ελεγχθεί,  6. Είδος(8),  7. "Εμπορικοί σπόροι",  8. Καθαρό ή μεικτό βάρος καθαρών σπόρων,  9. Σε περίπτωση ενδείξεως του βάρους ή της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού βάρους.  γ) Για τα μείγματα σπόρων:  1. "Μικρή συσκευασία ΕΟΚ Α" ή "μικρή συσκευασία ΕΟΚ Β",  2. Όνομα και διεύθυνση του υπευθύνου της σημάνσεως προμηθευτού ή το σήμα αναγνωρίσεώς του,  3. Μικρή συσκευασία ΕΟΚ Β: αύξων αριθμός χορηγούμενος επίσημα,  4. Μικρή συσκευασία ΕΟΚ Β: Υπηρεσία που χορήγησε τον αύξοντα αριθμό και όνομα του Κράτους Μέλους ή τα αρχικά τους,  5. Μικρή συσκευασία ΕΟΚ Β: σχετικός αριθμός εφ' όσον ο επίσημος αύξων αριθμός δεν επιτρέπει την εξακρίβωση της ταυτότητος των μερίδων που έχουν χρησιμοποιηθεί,  6. Μικρή συσκευασία ΕΟΚ Α: Σχετικός αριθμός που επιτρέπει την εξακρίβωση της ταυτότητος των σπορομερίδων που έχουν χρησιμοποιηθεί,  7. Μικρή συσκευασία ΕΟΚ Α: Όνομα του Κράτους Μέλους ή τα αρχικά του,  8. "Μείγματα σπόρων για... (προβλεπόμενη χρήση)",  9. Καθαρό ή μεικτό βάρος ή αριθμός καθαρών σπόρων,  10. Σε περίπτωση ενδείξεως του βάρους και της χρησιμοποιήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού  βάρους,  11. Αναλογία σε βάρος διαφόρων συστατικών, δηλωθέντων κατά είδη και κατά περίπτωση, κατά τις ποικιλίες. Μέρος μόνο των ενδείξεων αυτών, εφ' όσον τα Κράτη Μέλη τις κατέστησαν υποχρεωτικές για τις μικρές συσκευασίες που συσκευάζονται στο έδαφός τους ως  και η ένδειξη της ονομασίας του μείγματος, επαρκούν αν η αναλογία σε βάρος μπορεί να ανακοινωθεί στον αγοραστή κατόπιν αιτήσεώς του και αν έχει κατατεθεί επίσημα."  Άρθρο 3  Η οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας των σπόρων προς σπορά σιτηρών(9), όπως τροποποιήθηκε τελευταία από την οδηγία 73/438/ΕΟΚ, τροποποιείται ως εξής:  1. Στο άρθρο 9, προστίθεται η ακόλουθη παράγραφος:  "3. Τα Κράτη Μέλη δύνανται να προβλέπουν παρεκκλίσεις της παραγράφου 1 για τις μικρές συσκευασίες." 2. Στο παράρτημα IV μέρος Α τα εδάφια α) και β) συμπληρώνονται αντίστοιχα από τα ακόλουθα στοιχεία 8 α) και β):  "Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού βάρους."  Άρθρο 4  Η οδηγία 66/403/ΕΟΚ του Συμβουλίου της 14ης Ιουνίου 1966 περί της εμπορίας των σπόρων γεωμήλων προς φύτευση(10), όπως τροποποιήθηκε τελευταία από την οδηγία 73/438/ΕΟΚ, τροποποιείται ως εξής:  Στο άρθρο 9, προστίθεται η ακόλουθη παράγραφος:  "3. Τα Κράτη Μέλη δύνανται να προβλέπουν παρεκκλίσεις της παραγράφου 1 για τις μικρές συσκευασίες."  Άρθρο 5  Η οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας σπόρων ελαιούχων και κλωστικών φυτών(11), όπως τροποποιήθηκε τελευταία από την οδηγία 73/438/ΕΟΚ, τροποποιείται ως εξής:  1. Στο άρθρο 9, προστίθεται η ακόλουθη παράγραφος:  "3. Τα Κράτη Μέλη δύνανται να προβλέπουν παρεκκλίσεις της παραγράφου 1 για τις μικρές συσκευασίες." 2. Στο άρθρο 15 παράγραφος 2, η ημερομηνία "1η Ιουλίου 1975" αντικαθίσταται από την ημερομηνία "1η Ιουλίου 1977".  3. Στο παράρτημα IV μέρος Α τα εδάφια α) και β) συμπληρώνονται αντίστοιχα από τα ακόλουθα στοιχεία 10 και 9.  "Σε περίπτωση ενδείξεως του βάρους και της χρήσεως κοκκωδών φυτοφαρμάκων, υλών περιτυλίξεως ή άλλων στερεών προσθετικών, η ένδειξη της φύσεως του προσθετικού ως και η κατά προσέγγιση σχέση μεταξύ του βάρους καθαρών σπόρων και του συνολικού βάρους."  Άρθρο 6  Τα Κράτη Μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν το αργότερο μέχρι:  - την 1η Ιουλίου 1975 προς το άρθρο 2 σημείο 10 και προς το άρθρο 5 σημείο 2,  - την 1η Ιουλίου 1980 προς το άρθρο 2 σημείο 6 σχετικά με το άρθρο 10α παράγραφος α) περίπτωση β),  - την 1η Ιουλίου 1977 προς τις λοιπές διατάξεις της παρούσας οδηγίας.   Άρθρο 7  Η παρούσα οδηγία απευθύνεται στα Κράτη Μέλη.  Έγινε στο Λουξεμβούργο, στις 26 Ιουνίου 1975.  Για το Συμβούλιο Ο Πρόεδρος P. BARRY  (1) ΕΕ αριθ. Ν 62 της 31.7.1973, σ. 37.  (2) ΕΕ αριθ. Α 8 της 31.1.1974, σ. 19.  (3) ΕΕ αριθ. Ν 125 της 11.7.1966, σ. 2290/66.  (4) ΕΕ αριθ. Ν 356 της 27.12.1973, σ. 79.  (5) ΕΕ αριθ. 125 της 11.7.1966, σ. 2298/66.  (6) ΕΕ αριθ. Ν 225 της 12.10.1970, σ. 1.  (7) Όσον αφορά τα λούπινα πρέπει να αναφέρεται αν πρόκειται για πικρά λούπινα ή για γλυκά λούπινα.  (8) Για τα λούπινα, πρέπει να δηλούται αν πρόκειται για πικρά λούπινα ή για γλυκά λούπινα.  (9) ΕΕ αριθ. 125 της 11.7.1966, σ. 2309/66.  (10) ΕΕ αριθ. 125 της 11.7.1966, σ. 2320/66.  (11) ΕΕ αριθ. Ν 169 της 10.7.1969, σ. 3.


title: Οδηγία 2004/88/ΕΚ της Επιτροπής, της 7ης Σεπτεμβρίου 2004, για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή του παραρτήματος ΙΙΙ στην τεχνική πρόοδο Κείμενο που παρουσιάζει ενδιαφέρον για τον ΕΟΧ

text:
               8.9.2004

               EL

               Επίσημη Εφημερίδα της Ευρωπαϊκής Ένωσης

               L 287/5

      ΟΔΗΓΊΑ 2004/88/ΕΚ ΤΗΣ ΕΠΙΤΡΟΠΉΣ

   της 7ης Σεπτεμβρίου 2004
   για την τροποποίηση της οδηγίας 76/768/ΕΟΚ του Συμβουλίου σχετικά με τα καλλυντικά προϊόντα, με σκοπό την προσαρμογή του παραρτήματος ΙΙΙ στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), και ιδίως το άρθρο 8 παράγραφος 2,
   Κατόπιν διαβούλευσης με την επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές,
   Εκτιμώντας τα ακόλουθα:

               (1)

               Εφόσον η αξιολόγηση κινδύνου δεν έχει ολοκληρωθεί σύμφωνα με τον κανονισμό (ΕΟΚ) αριθ. 793/93 του Συμβουλίου για την αξιολόγηση και τον έλεγχο των κινδύνων από τις υπάρχουσες ουσίες (2), η περίοδος κατά την οποία ο ξυλολικός και ο κετονικός μόσχος περιέχονται στο μέρος 2 του παραρτήματος ΙΙΙ της οδηγίας 76/768/ΕΟΚ παρατάθηκε έως τις 30 Σεπτεμβρίου 2004.

               (2)

               Στις 8 Ιανουαρίου 2004, η επιστημονική επιτροπή για την τοξικότητα, την οικοτοξικότητα και το περιβάλλον εξέδωσε γνώμη για τα αποτελέσματα της αξιολόγησης κινδύνου του ξυλολικού και του κετονικού μόσχου, η οποία διεξήχθηκε σύμφωνα με τον κανονισμό (ΕΟΚ) αριθ. 793/93.

               (3)

               Η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές (SCCNFP) έχει επιβεβαιώσει ότι είναι ασφαλής η χρήση του ξυλολικού μόσχου στα καλλυντικά προϊόντα, εκτός από τα προϊόντα στοματικής υγιεινής, με μέγιστη συγκέντρωση στο τελικό προϊόν 1 % σε εκλεκτά αρώματα, 0,4 % σε κολώνια και 0,03 % σε άλλα προϊόντα· επιβεβαίωσε επίσης ότι είναι ασφαλής η χρήση του κετονικού μόσχου σε καλλυντικά προϊόντα, εκτός από τα προϊόντα στοματικής υγιεινής, με μέγιστη συγκέντρωση στο τελικό προϊόν 1,4 % σε εκλεκτά αρώματα, 0,56 % σε κολώνια και 0,042 % σε άλλα προϊόντα.

               (4)

               Είναι συνεπώς αναγκαίο να συμπεριληφθεί ο ξυλολικός και ο κετονικός μόσχος στο μέρος 1 του παραρτήματος ΙΙΙ της οδηγίας 76/768/ΕΟΚ, ενώ οι αντίστοιχες εγγραφές στο μέρος 2 του ίδιου παραρτήματος πρέπει να διαγραφούν.

               (5)

               Ως εκ τούτου, η οδηγία 76/768/ΕΟΚ πρέπει να τροποποιηθεί αναλόγως.

               (6)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα καλλυντικά προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα ΙΙΙ της οδηγίας 76/768/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία μέχρι την 1η Οκτωβρίου 2004 το αργότερο. Ανακοινώνουν αμέσως στην Επιτροπή το κείμενο των διατάξεων αυτών και τον πίνακα αντιστοιχίας των εν λόγω διατάξεων και των διατάξεων της παρούσας οδηγίας.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 7 Σεπτεμβρίου 2004.

            Για την Επιτροπή

         Olli REHN

            Μέλος της Επιτροπής

      (1)  ΕΕ L 262 της 27.9.1976, σ. 169· οδηγία όπως τροποποιήθηκε τελευταία από την οδηγία 2003/83/ΕΚ της Επιτροπής (ΕΕ L 238 της 25.9.2003, σ. 23).

      (2)  ΕΕ L 84 της 5.4.1993, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ.1).

      ΠΑΡΑΡΤΗΜΑ
      Το παράρτημα ΙΙΙ της οδηγίας 76/768/ΕΟΚ τροποποιείται ως εξής:

                  1)

                  Στο μέρος 2, διαγράφονται οι εγγραφές με αύξοντες αριθμούς 61 και 62.

                  2)

                  Στο μέρος 1, προστίθενται οι ακόλουθες εγγραφές με αύξοντες αριθμούς 96 και 97:

                              Αύξων αριθμός

                              Ουσία

                              Περιορισμοί

                              Όροι χρήσης και προειδοποιήσεις που πρέπει να αναφέρονται στην ετικέτα

                              Πεδίο εφαρμογής ή/και χρήσης

                              Μέγιστη εγκεκριμένη συγκέντρωση στο τελικό καλλυντικό προϊόν

                              Άλλοι περιορισμοί και απαιτήσεις

                              α

                              β

                              γ

                              δ

                              ε

                              στ

                              «96

                              Ξυλολικός μόσχος (αριθ. CAS: 81-15-2)

                              Όλα τα καλλυντικά προϊόντα με εξαίρεση τα προϊόντα στοματικής υγιεινής

                                          α)

                                          1,0 % σε εκλεκτά αρώματα

                                          β)

                                          0,4 % σε κολώνια

                                          γ)

                                          0,03 % σε άλλα προϊόντα

                              97

                              Κετονικός μόσχος (αριθ. CAS: 81-14-1)

                              Όλα τα καλλυντικά προϊόντα με εξαίρεση τα προϊόντα στοματικής υγιεινής

                                          α)

                                          1,4 % σε εκλεκτά αρώματα

                                          β)

                                          0,56 % σε κολώνια

                                          γ)

                                          0,042 % σε άλλα προϊόντα»


Avis juridique important

|

31984L0643

Οδηγία 84/643/ΕΟΚ του Συμβουλίου της 11ης Δεκεμβρίου 1984 για την τροποποίηση των οδηγιών 64/432/ΕΟΚ και 72/461/ΕΟΚ όσον αφορά ορισμένους κανόνες σχετικά με τον αφθώδη πυρετό και τη φυσαλιδώδη νόσο των χοίρων

Επίσημη Εφημερίδα αριθ. L 339 της 27/12/1984 σ. 0027 - 0029 Φινλανδική ειδική έκδοση: Κεφάλαιο 3 τόμος 18 σ. 0083  Ισπανική ειδική έκδοση: Κεφάλαιο 03 τόμος 33 σ. 0050  Σουηδική ειδική έκδοση: Κεφάλαιο 3 τόμος 18 σ. 0083  Πορτογαλική ειδική έκδοση : Κεφάλαιο 03 τόμος 33 σ. 0050

ΟΔΗΓΙΑ ΤΟΥ ΣΥΜΒΟΥΛΙΟΥ της 11ης Δεκεμβρίου 1984 για την τροποποίηση των οδηγιών 64/432/ΕΟΚ και 72/461/ΕΟΚ όσον αφορά ορισμένους κανόνες σχετικά με τον αφθώδη πυρετό και τη φυσαλιδώδη νόσο των χοίρωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 64/432/ΕΟΚ (4), όπως τροποποιήθηκε τελευταία με την οδηγία 83/646/ΕΟΚ (5), προβλέπει τις υγειονομικές προϋποθέσεις στις οποίες πρέπει να ανταποκρίνονται τα ζώντα βοοειδή και οι χοίροι που προορίζονται για τις ενδοκοινοτικές συναλλαγές- ότι τα κράτη μέλη εφαρμόζουν, προς το παρόν, διαφορετική πολιτική όσον αφορά τον έλεγχο και την πρόληψη του αφθώδους πυρετού- ότι πρέπει να εξασφαλιστούν σε όλα τα κράτη μέλη, όποια και αν είναι η υγειονομική πολιτική την οποία ακολουθούν, οι κατάλληλες  και απόλυτα αναγκαίες εγγυήσεις για το διάστημα για το οποία δεν θα εφαρμοστούν εναρμονισμένα μέτρα καταπολέμησης του αφθώδους πυρετού- ότι ορισμένες εγγυήσεις που απαιτούνται για τη φυσαλιδώδη νόσο των χοίρων πρέπει να διατηρηθούν στο πλαίσιο των κανόνων που εφαρμόζονται στις ενδοκοινοτικές συναλλαγές των ζώντων χοίρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 64/432/ΕΟΚ τροποποιείται ως εξής:  1. Στο άρθρο 3 παράγραφος 3:  - το σημείο α) καταργείται,  - τα σημεία β), γ), δ), ε) γίνονται αντίστοιχα α), β), γ), δ).  2. Στο άρθρο 3 παράγραφος 6:  - το σημείο α) καταργείται,  - τα σημεία β) και γ) γίνονται αντίστοιχα α) και β).  3. Στο άρθρο 3 παράγραφος 7 σημείο γ) τρίτη φράση, οι λέξεις "παράγραφος 3 στoιχεία β) και γ)" αντικαθίστανται από τις λέξεις "παράγραφος 3 στοιχεία α) και β)".  4. Τα άρθρα 4α και 4β αντικαθίστανται από το ακόλουθο άρθρο:  "Άρθρο 4α Όσον αφορά τις συμπληρωματικές εγγυήσεις που απαιτούνται για τον αφθώδη πυρετό και τη φυσαλιδώδη νόσο των χοίρων, εφαρμόζονται οι εξής κανόνες:  1. Τα κράτη μέλη, στα οποία δεν έχει εμφανισθεί αφθώδης πυρετός εδώ και δύο τουλάχιστον χρόνια, δεν εφαρμόζουν τον εμβολιασμό και δεν επιτρέπουν στην επικράτειά τους την παρουσία ζώων τα οποία έχουν εμβολιαστεί πριν από ένα τουλάχιστον χρόνο, μπορούν να  εξαρτήσουν της είσοδο ζώντων βοοειδών και χοίρων στην επικράτειά τους από τους εξής όρους:  Α. όταν τα ζώα προέρχονται από κράτος μέλος που ανταποκρίνεται στα ίδια κριτήρια, από την εγγύηση ότι δεν έχουν εμβολιαστεί κατά του αφθώδους πυρετού- Β. όταν τα ζώα προέρχονται από κράτος μέλος στο οποίο δεν έχει εμφανισθεί αφθώδης πυρετός εδώ και δύο τουλάχιστον χρόνια, και το οποίο εφαρμόζει τον εμβολιασμό και δέχεται στην επικράτειά του την παρουσία εμβολιασμένων ζώων:  α) από την εγγύηση ότι δεν έχουν εμβολιαστεί κατά του αφθώδους πυρετού- β) από την εγγύηση ότι κατά τη δοκιμασία ανίχνευσης του αφθώδους πυρετού με τη μέθοδο της λαρυγγοφαρυγγικής απόξυσης (αποκαλούμενη "probang-test"), για τα βοοειδή, το αποτέλεσμα ήταν αρνητικό- γ) από την εγγύηση ότι κατά τη δοκιμασία ορρολογικής ανίχνευσης για τη διαπίστωση της παρουσίας αφθωδών αντισωμάτων για τα βοοειδή και τους χοίρους, το αποτέλεσμα ήταν αρνητικό- δ) από την εγγύηση ότι τα βοοειδή και οι χοίροι απομονώθηκαν στη χώρα αποστολής, είτε μέσα σε γεωργική εκμετάλλευση είτε σε σταθμό απομόνωσης, κατά τη διάρκεια δεκατεσσάρων ημερών, υπό την εποπτεία ενός επίσημου κτηνιάτρου. Για το λόγο αυτό, κανένα ζώο  που βρίσκεται στην αρχική γεωργική εκμετάλλευση ή, ενδεχομένως, στο σταθμό απομόνωσης δεν μπορεί να εμβολιαστεί κατά του αφθώδους πυρετού κατά τη χρονική περίοδο 21 ημερών που προηγούνται της αποστολής, και κανένα ζώο, εκτός από αυτά που αποτελούν  αντικείμενο αποστολής, δεν μπορεί να εισαχθεί στην εκμετάλλευση ή στο σταθμό απομόνωσης κατά την ίδια αυτή περίοδο- ε) από τη θέση σε απομόνωση κατά τη διάρκεια 21 ημερών.  Γ. όταν τα ζώα προέρχονται από κράτος μέλoς που δεν είναι απαλλαγμένο από τον αφθώδη πυρετό εδώ και δύο τουλάχιστον χρόνια:  α) από τις εγγυήσεις που αναφέρονται στο σημείο Β, εκτός από την απομόνωση στην αρχική εκμετάλλευση- β) από τις ενδεχόμενες συμπληρωματικές εγγυήσεις που θα καθοριστούν σύμφωνα με τη διαδικασία που προβλέπεται στο άρθρο 12.  2. Τα κράτη μέλη που εφαρμόζουν τον εμβολιασμό και αποδέχονται την παρουσία εμβολιασθέντων ζώων στην επικράτειά τους, εξαρτούν την εισαγωγή στην επικράτειά τους ζώντων βοοειδών:  α) όταν τα ζώα προέρχονται από κράτος μέλος που ανταποκρίνεται στα ίδια κριτήρια:  i) από την εγγύηση ότι τα βοοειδή εκτροφής ή αποδόσεως, ηλικίας μεγαλύτερης των τεσσάρων μηνών, έχουν εμβολιαστεί 15 ημέρες τουλάχιστον και τέσσερις μήνες το πολύ πριν από τη φόρτωση, κατά των τύπων A, O και C του ιού του αφθώδους με εμβόλιο που  παρασκευάζεται από αδρανοποιηθέντες ιούς, εγκεκριμένο και ελεγμένο από την αρμόδια αρχή της χώρας αποστολής- ii) από την εγγύηση ότι τα βοοειδή που προορίζονται για σφαγή, ηλικίας μεγαλύτερης των τεσσάρων μηνών, έχουν εμβολιαστεί 15 ημέρες τουλάχιστον και τέσσερις μήνες το πολύ πριν από τη φόρτωση, κατά των τύπων A, O και C του ιού του αφθώδους, με εμβόλιο που  παρασκευάζεται από αδρανοποιηθέντες ιούς, εγκεκριμένο και ελεγμένο από την αρμόδια αρχή της χώρας αποστολής- ωστόσο, η διάρκεια ισχύος του εμβολιασμού είναι δώδεκα μήνες για τα βοοειδή που επανεμβολιάζονται στα κράτη μέλη, στα οποία τα ζώα αυτά  υποβάλλονται σε ετήσιο εμβολιασμό και η σφαγή τους διενεργείται συστηματικά όταν προσβληθούν από αφθώδη πυρετό- β) όταν τα ζώα προέρχονται από κράτος μέλος στο οποίο δεν έχει εμφανισθεί αφθώδης πυρετός εδώ και δύο τουλάχιστον χρόνια, δεν εφαρμόζει τον εμβολιασμό και δεν επιτρέπει στην επικράτειά του την παρουσία ζώων τα οποία έχουν εμβολιαστεί πριν από ένα  τουλάχιστον χρόνο, από τη βεβαίωση ότι δεν έχουν εμβολιαστεί κατά του αφθώδους πυρετού, και τούτο υπό την επιφύλαξη του ενδεχομένου εμβολιασμού των ζώων κατά του αφθώδους πυρετού πριν από την είσοδό τους στο ζωϊκό κεφάλαιο προορισμού.  3. Τα κράτη μέλη που αναφέρονται στο σημείο 1 μπορούν εξάλλου, τηρώντας τις διατάξεις της συνθήκης, να εξαρτήσουν την είσοδο χοίρων εκτραφής ή αποδόσεως στην επικράτειά τους από το αρνητικό αποτέλεσμα της αναζήτησης αντισωμάτων της φυσαλιδώδους νόσου  των χοίρων, γενομένης 30 ημέρες πριν από την αποστολή.  4. Όταν οι δοκιμασίες που αναφέρονται στο παρόν άρθρο πραγματοποιούνται στη γεωργική εκμετάλλευση, τα ζώα που προορίζονται για αποστολή πρέπει να χωριστούν από τα άλλα ζώα μέχρι την αποστολή τους.  Για την εφαρμογή του παρόντος άρθρου, ένα κράτος μέλος χαρακτηρίζεται ως απαλλαγμένο από τον αφθώδη πυρετό εδώ και δύο τουλάχιστον χρόνια, ακόμα και αν οι εστίες της ασθένειας διαπιστώθηκαν σε ένα περιορισμένο τμήμα της επικράτειάς του, υπό τον όρο ότι  εξαλείφθηκε αυτή σε προθεσμία μικρότερη των τριών μηνών.  Κάθε τρία χρόνια, και για πρώτη φορά τρία χρόνια μετά την ημερομηνία που αναφέρεται στο άρθρο 2 πρώτο εδάφιο, το Συμβούλιο, με ειδική πλειοψηφία μετά από πρόταση της Επιτροπής, προβαίνει σε επανεξέταση των διατάξεων του παρόντος άρθρου. Η επανεξέταση  αυτή γίνεται με βάση έκθεση της επιτροπής, συνοδευόμενη, ενδεχομένως, από προτάσεις." 5. Το άρθρο 4γ γίνεται άρθρο 4β.  6. Στο άρθρο 5 πρώτη φράση, οι λέξεις "που αναφέρονται στο άρθρο 3 παράγραφος 3 εδάφιο α) και παράγραφος 6 εδάφιο α)" αντικαθίστανται από τις λέξεις "που αναφέρονται στο άρθρο 4α σημείο 2".  7. Στο άρθρο 7 παράγραφος 1:  - στο σημείο Α στοιχείο α), οι λέξεις "κατά παρέκκλιση του άρθρου 3 παράγραφος 3 στοιχείο α) ή παράγραφος 6 στοιχείο α)" αντικαθίστανται από τις λέξεις "κατά παρέκκλιση του άρθρου 4α σημείο 2",  - στο σημείο Β στοιχείο α), οι λέξεις "κατά παρέκκλιση του άρθρου 3 παράγραφος 3 στοιχείο α)" αντικαθίστανται από τις λέξεις "κατά παρέκκλιση του άρθρου 4α σημείο 2".   Άρθρο 2  Στο άρθρο 12 της οδηγίας 72/461/ΕΟΚ προστίθεται το εξής εδάφιο:  "Πάντως, προκειμένου να επιτραπεί στην Ιρλανδία και στο Ηνωμένο Βασίλειο, όσον αφορά τη Βόρεια Ιρλανδία, να αντικαταστήσουν το ειδικό καθεστώς το οποίο διατηρούσαν βάσει του άρθρου 13 με τους γενικούς κανόνες που προβλέπονται για τον αφθώδη πυρετό από  την παρούσα οδηγία, τα δύο ενδιαφερόμενα κράτη μέλη θέτουν σ' εφαρμογή τα αναγκαία μέτρα για να συμμορφωθούν το αργότερο στις 30 Σεπτεμβρίου 1985."  Άρθρο 3  Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν προς τις διατάξεις της παρούσας οδηγίας, το αργότερο στις 31 Δεκεμβρίου 1984, και ενημερώνουν αμέσως την Επιτροπή.  Πάντως, η Ιρλανδία και το Ηνωμένο Βασίλειο, για την Βόρεια Ιρλανδία έχουν στη διάθεσή τους προθεσμία μέχρι τις 30 Σεπτεμβρίου 1985 για να συμμορφωθούν. Μέχρι την ημερομηνία αυτή, επιτρέπεται να διατηρούν, κατά την εισαγωγή στο έδαφός τους βοοειδών  εκτροφής, αποδόσεως και σφαγής προελεύσεως άλλων κρατών μελών, τις εθνικές τους ρυθμίσεις περί προστασίας κατά του αφθώδους πυρετού, στα πλαίσια της τηρήσεως των γενικών διατάξεων της συνθήκης.   Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 11 Δεκεμβρίου 1984.  Για το Συμβούλιο Ο Πρόεδρος A. DEASY  (1) ΕΕ αριθ. C 121 της 5. 5. 1984, σ. 7.  (2) ΕΕ αριθ. C 172 της 2. 7. 1984, σ. 185.  (3) ΕΕ αριθ. C 248 της 17. 9. 1984, σ. 16.  (4) ΕΕ αριθ. 121 της 29. 7. 1964, σ. 1977/64.  (5) ΕΕ αριθ. L 360 της 23. 12. 1983, σ. 44.